Buyuk Britaniya ayollari o‘rtasida o‘tkazilgan so‘rov natijalariga ko‘ra, yoz mavsumining eng didli xonimlari ro‘yxatida faxrli 1-o‘rin yana bir bor Kembrij gersoginyasi Ketringa nasib etdi. Bu haqida Daily Mail ma’lum qildi. Manbaning ta’kidlashicha, Middlton xonim Kendall Jyenner va Jidji Hadid, aktrisalar Jyennifer Eniston hamda Siyenna Millerlarni did borasida ortda qoldirgan. Kimlarning yozgi kiyinish uslubi achinarli ahvolda ekanligi to‘g‘risidagi savolga respondentlar asosan model va ishbilarmon ayol Keti Prays nomini tilga olishdi. Aksilreyting tarkibiga qo‘shiqchilar Sheril Koul va Rita Oralar ham kiritilgan.